**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

Broj: 07-11-5-6932/20

Bosanska Krupa, 3.11.2020.godine

 Na osnovu člana 70. stav 1. Zakona o javnim nabavkama („Službeni glasnik BiH“, broj: 39/14), u konkurentskom postupku nabavke radova- Radovi na odvodnji oborinskih voda u naselju Prokop, MZ- Bos. Otoka, općina Bosanska Krupa, , na prijedlog Komisije za provođenje postupka javne nabavke, Općinski načelnik, kao rukovodilac organa uprave, donosi:

**ODLUKA**

 **o izboru najpovoljnijeg ponuđača**

1. Prihvata se ponuda ponuđača **DOO**  **„EURO-COP INVEST“ Bos. Krupa ,** u postupku nabavke radova na odvodnji oborinskih voda u naselju Prokop, Mz- Bos. Otoka, općina Bosanska Krupa, sa cijenom u ukupnom iznosu od **4.998,00 KM,**  sa uračunatim PDV-om.
2. Izabrani ponuđač se obavezuje da **u roku ne dužem od 5 (pet) dana od dana** zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o nabavci radova na odvodnji oborinskih voda u naselju Prokop, Mz- Bos. Otoka, općina Bosanska Krupa.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-6932/20 od 29.10.2020. godine. Javna nabavka je provedena putem konkurentskog postupka s namjerom provođenja e-aukcije – nabavka radova na odvodnji oborinskih voda u naselju Prokop, Mz- Bos. Otoka. Obavještenje o nabavci broj: 1272-7-3-141-3-104/20 i tenderska dokumentacija je objavljena na portalu javnih nabavki dana 29.10.2020 godine. Poziv za preuzimanje tendreske dokumentacije upućena na tri adrese. Po objavljenom obavještenju rok za prijem ponuda je bio 2.11.2020. godine do 14,00 sati. Do označenog roka za prijem ponuda na protokol Ugovornog organa je pristigla je jedna ponuda, a što je vidljivo iz tabelarnog pregleda dostavljenog od strane službenika koji radi na protokolu ugovornog organa i to:

1. D.o.o. „EURO-COP INVEST“ Bosanska Krupa, broj protokola: 07-11-5-6932-2/20, 02.11.2020. godina u 13.00 h

Komisija za provođenje postupka javne nabavke je u skladu sa tenderskom dokumentacijom dana 02.11.2020. godine u 14,15 sati izvršila javno otvaranje ponude i konstatovala da je po predmetnoj nabavci blagovremeno pristigla jedna ponuda:

1. D.o.o. „EURO-COP INVEST“ Bosanska Krupa ponudio:

cijena ponude bez PDV-a: **4.271,80 KM bez PDV**,

PDV: **726,20 KM**

ukupna cijena ponude: **4.998,00 KM sa PDV - om,**

Komisija je izvršila evaluaciju dostavljenih ponuda i dokumentacije dostavljene uz ponudu, te je utvrđeno da je ponuda ponuđača d.o.o. „EURO-COP INVEST“ Bosanska Krupa potpuna, ispravna u formalno-pravnom smislu i računski tačna, ponuđač je dostavio traženu dokumentaciju shodno tenderskim dokumentom.

Također je konstatovano da je u ovom postupku predviđeno provođenje e-aukcije, ali se ista neće provoditi, jer je zaprimljena samo jedna prihvatljiva ponuda, a shodno članu 3. stav (3) Pravilnika o načinu korištenja e-aukcije.

Komisija je konstatovala da je procijenjena vrijednost nabavke sljedeća: cijena bez PDV: 4.273,48 KM bez PDV, cijena sa PDV-om: 4.999,97 KM sa PDV- om,

S obzirom da je kriterij za dodjelu ugovora „najniža cijena tehnički zadovoljavajuće ponude i da je d.o.o „EURO-COP INVEST “ Bos. Krupa jedini ponuđač u ovom postupku, da je cijena ponude u okviru procjenjene vrijednosti za predmetnu nabavku, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača d.o.o „EURO-COP INVEST “ Bos. Krupa i zaključi Ugovor.

U postupku donošenja ove Odluke, posebno su cijenjene činjenice da je Komisija, pravilno i potpuno, izvršila ocjenu kvalifikovanosti ponuđača te prеglеd i ocjenu ponude, u skladu sa kriterijumima iz Tenderske dokumentacije.

U postupku ocjene provedenog postupka, Općinski načelnik nije našao razloge, nepravilnosti niti propuste u radu, koji bi eventualno bili osnov za neprihvatanje prijedloga Komisije za provođenje potupka javne nabavke.

Naime, u postupku je ocijenjeno da je Komisija u svemu pravilno postupila te da je izbor najpovolјnijeg ponuđača pod tačkom 1. Odluke izvršen u skladu sa Zakonom o javnim nabavkama, podzakonskim aktima i Tenderskom dokumentacijom.

S obzirom na navedeno Ugovorni organ je prihvatio prijedlog Komisije za provođenje postupka javne nabavke i donio Odluku o izboru najpovoljnijeg ponuđača DOO „EURO-COP INVEST “ Bos. Krupa kao u dispozitivu.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

 **OPĆINSKI NAČELNIK**

 **Armin Halitović, dipl. ecc**

Dostavljeno:

1. d.o.o „EURO-COP INVEST“ Bos.Krupa

2. U spis

3. a/a